Document ID: /roh_data/filtered/swiss_laws_in_ROHinterleaved.jsonl.gz/10342

This text was translated from EN into Rumantsch Grischun.

An adoption pronounced before the new provisions of the Federal Act of 30 June 1972 on the Amendment of the Swiss Civil Code come into force continues to be governed by the law that came into force on 1 January 1912; consents validly given in accordance with this law remain effective in every case. Persons who are not yet 20 years old when the Federal Act of 7 October 1994 comes into force may still be adopted in accordance with the provisions on minority after attaining majority provided the application is filed within two years of the Federal Act coming into force and of their 20 birthday.Inserted by No I 3 of the FA of 30 June 1972, in force since 1 April 1973 (AS 1972 2819; BBl 1971 I 1200).Art. 465 Civil Code in the version of 1 Jan. 1912:   An adoptive child and his or her issue have the same rights of succession in respect of the adoptive parents as the issue of their marriage.  Adoptive parents and their blood relatives have no rights of succession in respect of an adoptive child.Inserted by No I of the FA of 7 Oct. 1994, in force since 1 Jan. 1996  (AS 1995 1126; BBl 1993 I 1169).

L’adopziun ch’è vegnida pronunziada avant l’entrada en vigur da las novas disposiziuns da la Lescha federala dals 30 da zercladur 1972 davart la midada dal Cudesch civil svizzer, è suttamessa vinavant al dretg ch’è entrà en vigur il 1. da schaner 1912; ils consentiments ch’èn vegnids dads tenor quest dretg restan en mintga cas valaivels. Persunas che n’èn betg anc 20 onns veglias il mument che la Lescha federala dals 7 d’october 1994 entra en vigur pon anc vegnir adoptadas tenor las disposiziuns davart persunas minorennas er suenter ch’ellas èn daventadas maiorennas, premess che lur dumonda vegnia inoltrada entaifer 2 onns dapi l’entrada en vigur da la lescha federala ed avant lur 20avel anniversari.Integrà tras la cifra I 3 da la LF dals 30 da zer. 1972, en vigur dapi il 1. d’avr. 1973 (AS 1972 2819; BBl 1971 I 1200).Art. 465 CCS en la versiun dal 1. da schan. 1912:   L’uffant adoptà e ses descendents han il medem dretg d’ierta vers l’adoptader sco ils descendents legitims.   L’adoptader e ses parents consanguins n’han nagin dretg d’ierta vers l’uffant adoptà.Integrà tras la cifra I da la LF dals 7 d’oct. 1994, en vigur dapi il 1. da schan. 1996 (AS 1995 1126; BBl 1993 I 1169).